Weston-super-Mare
Weston-super-Mare est urbs Somersetensis comitatus in Anglia occidentali sita. Homines fere 76 000 ibi nostro tempore habitant.

Vicus parvus Weston (scilicet "fundus occidentalis", quod nomen alia compita plura huius regionis habent; agnomine Latino "super Mare" ab episcopo quodam causa discretiva addito), in paroeciam saeculo XIII elevatus, ab omnibus fere ignotus est nisi quod  e monte adiacenti Worlebury ab anno circiter 1560 effossa est. Ad litora Manicae Bristoliensis positus, aeri salubri fruens, solem occidentem spectans, saeculo XVIII exeunte Weston locum otiosum fit: iam anno circa 1773  scriptrix hic ad salutem recreandam venit et in paroecia Uphill morabat. Subito saeculo XIX ineunte augeri coepit: ad Weston mox conveniebant et breve spatium degebant familiae modestiores Bristolienses, ab anno 1841 per viam ferream iter facientes: ferrivia enim a Bristolio Exoniam tendens nuper perfecta est, designatore Isambardo Kingdom Brunel qui his annis in Weston-super-Mare habitabat. Taliter Cardiffenses Noviburgensesque, navibus traiectoribus trans Manicam profectae, ad molem Birnbeck anno 1867 architecto Eugenio Birch perfectam descendebant.

Regiones urbanas novas rapidius creaverunt aedificatores et architecti, stilo vel stilis Victorianis laborantes, quorum princeps Iohannes Price apud Weston-super-Mare habitabat. Altera moles deversoria e media urbe proiecta, nomine Grand Pier, anno 1903 inaugurata est.

Notae

Bibliographia 
 George Bennett, "Topographical Description of Weston-super-Mare" in Gentleman's Magazine (December 1805) pp. 1097-1099
 
 Alexander Brown, Brown's New Guide to Weston-super-Mare and the Neighbourhood. 2a ed. Weston: Brown, 1854 
 "Weston super Mare" in John Collinson, The history and antiquities of the county of Somerset (3 voll. Bathoniae, 1791 1 2 3) vol. 3 pp. 610-611
 "Weston-Super-Mare (St. John)" in 
 
 [John Whereat], Whereat's New Hand-book to Weston-super-Mare and its neighbourhood. Weston: J. Whereat, 1855? 
 [John Whereat], Rambles about Weston-super-Mare and its neighbourhood: The Visitor's Guide to Uphill, Bleadon, Lympsham, South Brent and Burnham. Weston: J. Whereat, 1847? 
 C. E. Wilson; Ernest E. Baker, ed., Somersetshire Dialogues, or Reminiscences of the Old Farm House at Weston-super-Mare. Weston-super-Mare: Robbins, 1882 Textus

Nexus externi 

Loci habitati comitatus Somersetensis
Loci otiosi
Portus manicae Bristoliensis